CELEX: 62015CA0532
Language: hu
Date: 2016-12-08 00:00:00
Title: C-532/15. és C-538/15. sz. egyesített ügyek: A Bíróság (első tanács) 2016. december 8-i ítélete (az Audiencia Provincial de Zaragoza, Juzgado de Primera Instancia de Olot [Spanyolország] előzetes döntéshozatal iránti kérelme) – Eurosaneamientos SL, Entidad Urbanística Conservación Parque Tecnológico de Reciclado López Soriano, UTE PTR Acciona Infraestructuras SA, ArcelorMittal Zaragoza SA kontra ArcelorMittal Zaragoza SA (532/15), Francesc de Bolós Pi kontra Urbaser SA (C-538/15) (Előzetes döntéshozatal — A perbeli képviselők által nyújtott szolgáltatások — Díjszabás — Bíróságok — Az eltérés lehetetlensége)

6.2.2017   
            
            
               HU
            
            
               Az Európai Unió Hivatalos Lapja
            
            
               C 38/4
            
         A Bíróság (első tanács) 2016. december 8-i ítélete (az Audiencia Provincial de Zaragoza, Juzgado de Primera Instancia de Olot [Spanyolország] előzetes döntéshozatal iránti kérelme) – Eurosaneamientos SL, Entidad Urbanística Conservación Parque Tecnológico de Reciclado López Soriano, UTE PTR Acciona Infraestructuras SA, ArcelorMittal Zaragoza SA kontra ArcelorMittal Zaragoza SA (532/15), Francesc de Bolós Pi kontra Urbaser SA (C-538/15)
   (C-532/15. és C-538/15. sz. egyesített ügyek) (1)
   
   ((Előzetes döntéshozatal - A perbeli képviselők által nyújtott szolgáltatások - Díjszabás - Bíróságok - Az eltérés lehetetlensége))
   (2017/C 038/05)
   Az eljárás nyelve: spanyol
   
      A kérdést előterjesztő bíróság
   
   Audiencia Provincial de Zaragoza, Juzgado de Primera Instancia de Olot
   
      Az alapeljárás felei
   
   
      Felperesek: Eurosaneamientos SL, Entidad Urbanística Conservación Parque Tecnológico de Reciclado López Soriano, UTE PTR Acciona Infraestructuras SA, ArcelorMittal Zaragoza SA (532/15), Francesc de Bolós Pi (C-538/15)
   
      Alperesek: ArcelorMittal Zaragoza SA (532/15), Urbaser SA (C-538/15)
   
      Az eljárásban részt vesz: Consejo General de Procuradores de España (532/15)
   
      Rendelkező rész
   
   
               1)
            
            
               Az EUSZ 4. cikk (3) bekezdésével együttesen értelmezett EUMSZ 101. cikket úgy kell értelmezni, hogy azzal nem ellentétes az olyan nemzeti jogszabály, mint amilyenről az alapeljárásokban szó van, amely a perbeli képviselők munkadíjait olyan díjszabáshoz köti, amelytől felfelé vagy lefelé legfeljebb 12 %-kal lehet eltérni, és a nemzeti bíróságok csak e díjszabás szigorú alkalmazásának ellenőrzésére szorítkoznak, anélkül, hogy kivételes körülmények között lehetőségük lenne az általa rögzített korlátoktól való eltérésre.
            
         
               2)
            
            
               Az Európai Unió Bírósága nem rendelkezik hatáskörrel az Audiencia Provincial de Zaragoza (zaragozai tartományi bíróság, Spanyolország) által a C-532/15. sz. ügyben előterjesztett második és harmadik, és a Juzgado de Primera Instancia de Olot (oloti elsőfokú bíróság, Spanyolország) által a C-538/15. sz. ügyben előterjesztett harmadik, negyedik és ötödik kérdés megválaszolására.
            
         
      (1)  HL C 429., 2015.12.21.